Данііл пакуль засяродзіўся на развіцці інфраструктуры горада. І пачаць вырашыў з пабудовы аквапарку. “Мне хацелася б, каб наш гарадок вызначаўся не толькі званнем спадарожніка Брэста, але і меў сваё аблічча, — гаворыць Данііл. — Я думаў, што б такое зрабіць у Жабінцы, каб мне як жыхару было там цікава і каб было што паказаць гасцям горада і турыстам. Аквапарк — найлепшы варыянт: гэта модна, карысна для здароўя і актуальна круглы год. Я быў у звычайных аквапарках у Львове і Кобрыне, але мне для свайго горада хацелася нечага асаблівага. І я прапанаваў стварыць “Ква-ква-парк” — гэта аквапарк у выглядзе велізарнай жабы ў сем паверхаў, у якім змаглі б адпачываць жыхары і госці горада. У нас ёсць рака Мухавец, і аквапарк цудоўна было б пабудаваць на рацэ, каб летам купацца ў адкрытай воднай зоне”.